Rødnebbtropikkfugl

Rødnebbtropikkfugl (Phaethon aethereus) er en av tropikkfuglene.

Den blir 45–50 cm lang, og  voksne fugler har i tillegg et stjertspyd som er ca. 45 cm langt. Fjærdrakten er hvit med svarte ytre håndsvingfjær, svart øyestripe og gråsvart vatring på ryggen og øvre smådekkere. Voksne fugler har lysende rødt nebb og langt stjertspyd, mens unge fugler mangler stjertspyd og har gulbrunt nebb.

Rødnebbtropikkfugl forekommer ute på åpent hav i tropiske og subtropiske områder. Den er en stupdykker som hovedsakelig tar små fisk, ofte flygefisk, men også blekkspruter. Reirene bygges i kolonier på små, isolerte øyer der den ikke er så utsatt for katter og rotter.

Arten er utbredt i Atlanterhavet, det østlige Stillehavet og det nordlige Indiahavet. Hekking skjer på Galápagosøyene i Ecuador, utenfor Chile, utenfor Mexicos stillehavskyst, Karibia, Kapp Verde, på øyene i Sør-Atlanteren, utenfor Senegal og langs kystene i Jemen, Oman og Saudi-Arabia. Hekking ble i 1993 bekreftet på Azorene, og i 2016 hekket arten på Fuerteventura i Kanariøyene.

Litteratur

Eksterne lenker 
 

Eurypygimorphae
Fugler formelt beskrevet i 1758
Dyr formelt beskrevet av Carl von Linné